462 
videre liceret, quo demum ïpsi veri tubuli enascantur necesse est. 
Globuliformes plerumque massa brunnea granulari repleti sunt, quae 
e cibis digestis in iis remansisse videtur, et ex ea in veris tubulis 
obvia in globulos illos racemosos concluderé licet, quod ii potissi- 
mum cibis digerendis defniti, suctoriorum tubulorum origines sint (*). 
In eo, quo branchia occurrit, latere vesicae physaliae et 
maximi et crassissimi pedunculi proliferorum funiculorum apparebant, 
inde ab ejus apice mediam partem et posteriorem penitus occupan- 
tes. Postica vero parte summopere rari et tenues erant ; monili- 
formium funiculorum plurimi et tenuiter plicati situm hac parte te- 
nent, cum vero anticae parti et infimae crassiores, omnium maxime 
plicati insideant; inter eos promiscue illi fasciculi et tubulorum divi- 
sorum et funiculorum occurrunt; postica tamen ii sunt frequentiores, 
co, quo branchia deest latere; in parvulis eminentiis, ex fundo ve- 
sicae certis intervallis exortis hic insident. 
Superest denique, ut physiologicam harum partium interpre- 
tationem addamus ; cum omnes autem appendices in tubulos sucto- 
rios et funiculos proliferos reducendae sint, de utriusque hujus par- 
tis usu potissimum disserendum est. 
Tubuli igitur suclorii sunt organa, quibus physalia nutrimen- 
tum captant; quamobrem eae non unico ore, sed perpluribus gau- 
dent; quodque autem os suae, cui affixum est, corporis parti nutri- 
mentum adducit. Veluti polypi, hydrae, cum qualibet corporis parte 
et interna et externa digerunt, propterea quod euilibet parti vis in- 
est et se nutriendi et vivendi, sic in physaliis primum partes quae- 
dam tubuliformes a reliqua corporis mole sejunguntur, et facultatem, 
victum assumendi et digerendi in se suscipiunt. Hac de re in üs 
(") Ejusmodi fasciculi, in physaliis antea non observati, in aliis nimirum generibus 
affinibus, ut stephanomiis, physsophoris frequentiores occurrunt varioque colore 
excellunt, v. Péron, 1. c. Tab. XXIX, ubi in is ejusmodi fasciculi delineati sunt. 
